钦定古今图书集成/历象汇编/庶征典/第087卷 > 吴
## 钦定古今图书集成/历象汇编/庶征典/第087卷 > 吴

### 大帝嘉禾五年旱

按《吴志孙权传》：嘉禾五年：“自十月不雨至于夏。”　按
《步骘传》：“时中书吕壹典校文书，多所纠举。骘上疏曰，
天子父天母地，故宫室百官，动法列宿。若施政令，钦
顺时节，官得其人，则阴阳和平，七曜循度。至于今日，
官寮多阙，虽有大臣，复不信任。如此，天地焉得无变？
故频年枯旱，亢阳之应也。”

### 废帝五凤二年大旱

按：《吴志孙亮传》：“五凤二年，大旱。”

按：《晋书五行志》：“吴孙亮五凤二年大旱，百姓饥。是岁
征役烦兴，军士怨叛。此亢阳自大，劳役失众之罚也。
其役弥岁，故旱亦竟年。”

### 太平三年旱

按《吴志孙亮传》：太平三年：“自八月沈阴不雨，四十馀
日。”

### 乌程侯宝鼎元年旱

按《吴志孙皓传》不载。　按《晋书五行志》，“宝鼎元年春
夏旱。”时孙皓迁都武昌，劳役动众之应也。